Vectorama
Vectoraman ajankohta on keväällä, koulujen loppumista seuraavana viikonloppuna. Tapahtuman kävijöiden keski-ikä on noin 17–19 vuotta, mutta ikähaarukka on laaja, vanhimpien kävijöiden ollessa yli 40-vuotiaita. Vectorama kestää kolme päivää. Vuonna 2014 tapahtumaan osallistui yli 1 000 henkeä, joista konepaikan ostaneita oli 555.
Jättömaa
Jättömaa on vuodesta 2010 lähtien järjestetty kansainvälinen ja poikkitaiteellinen kulttuurifestivaali. Tapahtuman ohjelmisto koostuu musiikki-, teatteri-, video- ja mediataide-, performanssi-, runo- ja tanssiesityksistä sekä kuvataideteoksista. Pääsymaksuton ja ikärajaton tapahtuma järjestetään Kouvolan Kasarminmäellä. Tapahtumaa järjestää Jättömaa ry, jonka tarkoituksena on edistää kulttuurin harrastamista ja tunnettavuutta monipuolisesti yhdistyksen kotipaikkakunnalla.